Engelhart
Store norske leksikon,Historie,Historiske hjelpevitenskaper,Slektsforskning og genealogi,Norske slekter
Engelhart er en dansk-norsk-svensk slekt, som kom i begynnelsen av 1600-tallet til Norge fra Tyskland.
Forvalter ved Løkkens kobberverk Daniel Engelhart (1638–1733) var far til Nicolaus (Niels) Engelhart (ca. 1668–1719), sogneprest i Veøy i Romsdal. Fra dennes sønn Hans Engelhart (1701–1761), sogneprest i Oddernes, stammer en dansk og en svensk gren, og fra en yngre sønn, Bastian Engelhart (1709–1774), sogneprest i Fron i Gudbrandsdalen, stammer en norsk gren. Bastian Engelhart var far til Trankebar-misjonæren og amatørastronomen Henning Munch Engelhardt (1757–1791). Til samme gren hører statsråd, amtmann Thomas von Westen Engelhart (1850–1905). Les mer i Store norske leksikon genealogi